CHAYO ร่วงหนัก 8% หวั่นเพิ่มทุน “พีพี” ต่ำกว่าราคากระดาน!
CHAYO ร่วงหนัก 8% หวั่นเพิ่มทุน "พีพี" ต่ำกว่าราคากระดาน! ล่าสุด ณ เวลา 16.27 น. อยู่ที่ระดับ 3.80 บาท ลบ 0.34 บาท หรือ 8.21% สูงสุดที่ 4.26 บาท ต่ำสุดที่ 3.78 บาท ด้วยมูลค่าซื้อขาย 53.62 ล้านบาท
22 พ.ย. 2561

ผู้สื่อข่าวรายงานว่า ราคาหุ้น บริษัท ชโย กรุ๊ป จำกัด (มหาชน) หรือ CHAYO ณ เวลา 16.27 น. อยู่ที่ระดับ 3.80 บาท ลบ 0.34 บาท หรือ 8.21% สูงสุดที่ 4.26 บาท ต่ำสุดที่ 3.78 บาท ด้วยมูลค่าซื้อขาย 53.62 ล้านบาท

ทั้งนี้ ราคาหุ้นปรับตัวลดลงอย่างหนักในวันนี้ หลังจากบริษัทแจ้งมติที่ประชุมเมื่อวันที่ 21 พ.ย.2561 เกี่ยวกับการเพิ่มทุน จัดสรรให้กับบุคคลในวงจำกัด ซึ่งคาดว่าการที่ราคาหุ้นปรับตัวลดลงอย่างหนักจะเกิดจากความกังวลต่อราคาหุ้นเพิ่มทุนที่จะทำการจัดสรรใหม่
โดยที่ประชุมบริษัทอนุมัติให้นําเสนอต่อที่ประชุมวิสามัญผู้ถือหุ้นในวันที่ 3 ม.ค.62 เพื่อพิจารณาและอนุมัติการจัดสรรหุ้นสามัญ เพิ่มทุนของบริษัทฯ จํานวนไม่เกิน 56,000,000 หุ้น มูลค่าที่ตราไว้หุ้นละ 0.50 บาท ซึ่งคิดเป็นจํานวนไม่เกินร้อย ละ 10 ของทุนชําระแล้วของบริษัทฯ ณ วันที่คณะกรรมการมีมติให้เพิ่มทุนจดทะเบียนบริษัทฯ แบบมอบอํานาจ ทั่วไป (General Mandate) โดยจะออกและเสนอขายครั้งเดียวเต็มจํานวนหรือแต่บางส่วนก็ได้ โดยเสนอขายในคราวเดียวกันหรือเป็นคราวๆ ไปก็ได้
ทั้งนี้ การจัดสรรหุ้นเพิ่มทุนของบริษัทฯ เพื่อเสนอขายให้แก่บุคคลในวงจํากัด (Private Placement) ตาม แบบมอบอํานาจทั่วไป (General Mandate) ขณะที่ราคาเสนอขายจะไม่ต่ำกว่าร้อยละ 90 ของราคาตลาดตามประกาศคณะกรรมการกํากับตลาดทุนที่ ทจ. 72/2558 เรื่อง การอนุญาตให้บริษัทจดทะเบียนเสนอขายหุ้นที่ออกใหม่ต่อบุคคลในวงจํากัด ซึ่งคํานวณจาก
สำหรับวัตถุประสงค์ของการเพิ่มทุน และการใช้เงินทุนในส่วนที่เพิ่ม บริษัทฯ มีแผนการลงทุนเพื่อขยายกิจการของบริษัทฯ ในอนาคตอย่างต่อเนื่อง จึงมีความประสงค์ที่จะระดมทุน โดยการออกและเสนอขายหุ้นสามัญเพิ่มทุนของบริษัทฯ แบบมอบอํานาจทั่วไป (General Mandate) เพื่อเป็น แหล่งเงินทุนสําหรับรองรับแผนการลงทุนในอนาคตดังกล่าวได้อย่างทันกาล
ทั้งนี้บริษัทฯ มีแผนที่จะนําเงินทุน ที่ได้รับจากการเพิ่มทุนไปใช้ในการลงทุนเพื่อขยายกิจการของบริษัทฯ ในอนาคต โดยบริษัทฯ จะพิจารณาการ ลงทุนที่เหมาะสมและเป็นประโยชน์ต่อธุรกิจของบริษัทฯ ตลอดจนให้ผลตอบแทนที่น่าพอใจและสร้างมูลค่า ให้แก่บริษัทฯ และผู้ถือหุ้นในระยะยาว ทั้งนี้ จํานวนเงินที่ใช้ในการลงทุนดังกล่าว ยังมีความไม่แน่นอน โดย ขึ้นอยู่กับโอกาสและความคุ้มค่าของการลงทุนในขณะนั้นๆ